Aitäh! Head ajakirjanikud! Täna on siis väga kaua aega ette valmistatud muinsuskaitse seaduse muutmise seaduse ja sellega  seonduvalt teiste seaduste muutmise eelnõu olnud valitsuse istungil ja saanud heakskiidu. See on väga mahukas eelnõu, seletuskiri ise on juba tõesti siin peaaegu poolsada lehekülge, kuna väga täpselt kirjeldatakse igas paragrahvis muudatust - see on niisugune filigraanne töö. Aga võib-olla siis nendele tehnilistele muudatustele lisaks tooksin välja olulisemad sisulised muudatused.